Publication: Magyar Közlöny
Issue: MK-2011-102 (Year: 2011, Number: 102)
Era: contemporary
Section: a közigazgatási hatósági eljárás és szolgáltatás általános szabályairól szóló 2004. évi CXL. törvényben meghatározottak
Paragraph Index: 148

13. § Az R. a következõ 13/B. §-sal és azt megelõzõen a következõ alcímmel egészül ki: „A nem magyar oktatási intézménnyel jogviszonyban álló tanuló, hallgató diákigazolvány igénylése 13/B. § (1) A nem magyar oktatási intézménnyel jogviszonyban álló tanuló, hallgató a diákigazolványt az adatkezelõ által rendelkezésére bocsátott igénylõlap hiánytalan kitöltésével és annak az adatkezelõhöz történõ elküldésével igényelhet. A diákigazolvány igényléséhez be kell nyújtani a tanulói, hallgatói jogviszony kezdetét és várható befejezését, az oktatás munkarendjét igazoló dokumentumot, valamint annak hiteles magyar nyelvû fordítását.

Source: https://magyarkozlony.hu/hivatalos-lapok/37f40272766b0ce8f8a8b85c6f7ffca7cd039275/dokumentumok/e2b4df2628e246dcd2b5a76ceee5e90c0653014e/letoltes